**Ανακοίνωση προς τους Φοιτητές/Φοιτήτριες του Τμήματος Ιατρικής**

Το Τμήμα Ιατρικής του Πανεπιστημίου Ιωαννίνων ανακοινώνει τη συμμετοχή του στο **Blended Intensive Programme (BIP)** με θεματική **Medical Humanities**, το οποίο διοργανώνεται από το **University of Clermont Auvergne** (Γαλλία), στο πλαίσιο του προγράμματος **Erasmus+**.

📍 **Διάρκεια φυσικής κινητικότητας**:  
**16–20 Ιουνίου 2025**, Clermont-Ferrand, Γαλλία  
📚 **Γλώσσα διδασκαλίας**: Αγγλικά

**Τι είναι τα BIPs;**

Μια νέα μορφή κινητικότητας για σπουδές έχει αρχίσει να εφαρμόζεται στο πλαίσιο του Erasmus+. Πρόκειται για τα **Προγράμματα Μικτής Κινητικότητας (Blended Intensive Programs – BIPs)**, τα οποία δίνουν τη δυνατότητα απόκτησης πιστωτικών μονάδων ECTS μέσω της παρακολούθησης μαθημάτων που συνδυάζουν:

* **Εξ αποστάσεως διαλέξεις και δραστηριότητες**,
* **Διά ζώσης συμμετοχή** σε διαλέξεις και εργαστήρια διάρκειας από μία εβδομάδα έως έναν μήνα.

Τα BIPs πραγματοποιούνται με τη συνεργασία **τουλάχιστον τριών ευρωπαϊκών πανεπιστημίων** και στοχεύουν στην προώθηση της **διεθνούς και διαθεματικής συνεργασίας** φοιτητών και φοιτητριών σε θεματικές που δεν καλύπτονται απαραίτητα από τα συμβατικά προγράμματα σπουδών.

**Δυνατότητα Συμμετοχής:**

Μέχρι **7 φοιτητές/φοιτήτριες** του Τμήματος Ιατρικής μπορούν να συμμετάσχουν στο πρόγραμμα.

**Κριτήρια Επιλογής:**

* Τα βασικά κριτήρια επιλογής φοιτητών Erasmus+ όπως αυτά αναφέρονται στην ιστοσελίδα του Τμήματος (<https://med.uoi.gr/spoudes/erasmus/>).
* Επιπλέον **κριτήριο προτεραιότητας**: η προηγούμενη ή τρέχουσα **παρακολούθηση του επιλεγόμενου προπτυχιακού μαθήματος "Ανθρωπιστικά Θέματα στην Ιατρική Εκπαίδευση"**.

**Δήλωση Ενδιαφέροντος:**

Οι ενδιαφερόμενοι/ες καλούνται να συμπληρώσουν τη σχετική **φόρμα εκδήλωσης ενδιαφέροντος** (σύνδεσμος παρακάτω) **έως 5 Μαίου 2025**.

📥 **https://forms.gle/mHDnCQ2sBYSbJiKi7**